Vegna frétta um innköllun leikfanga frá Mattel hafa fjölmargir foreldrar velt fyrir sér hvort leikföng barna þeirra séu í lagi . Forvarnarhús Sjóvá hefur nú sett upp lista á heimasíðu sína til að auðvelda foreldrum og forráðamönnum að þekkja þessi leikföng í leikfangakistum barna sinna . Mikilvægt er að taka þessi leikföng strax úr notkun . Líkt og fréttir síðustu daga hafa greint frá voru leikföngin innkölluð vegna framleiðslugalla en þau voru framleidd í Kína . Annars vegar er um að ræða leikföng frá Mattel með litlum seglum sem geta hrokkið ofan í börn og hins vegar leikföng með málmi í málningu frá Fisher Price .